NaiveNeuron/SloPal huggingface dataset:
M. Hort, podpredseda NR SR: (2008-11-05):
Otváram rozpravu. Konštatujem, že som ani k tomuto návrhu zákona nedostal žiadnu písomnú prihlášku do rozpravy, a preto sa pýtam, kto sa chce k tomuto zákonu prihlásiť ústne do rozpravy. Nikto. Uzatváram možnosť prihlásenia sa do rozpravy. Uzatváram týmto aj rozpravu. A prerušujem rokovanie o tomto bode programu s tým, že hlasovať budeme o 17.00 hodine. Pokračujeme teraz v súlade so schváleným programom druhým čítaním o vládnom návrhu zákona, ktorým sa menia zákony v oblasti trestného práva v súvislosti so zavedením meny euro v Slovenskej republike . Tento vládny návrh zákona ste dostali pred prvým čítaním ako tlač 715 a spoločnú správu výborov máte ako tlač 715a. Nech sa páči, pán minister, odôvodnite aj tento vládny návrh zákona v úvodnom slove. Š. Harabin, podpredseda vlády a minister spravodlivosti SR: Ďakujem za slovo. Vážený pán podpredseda Národnej rady Slovenskej republiky, vážené dámy, vážení páni poslanci, vládny návrh zákona, ktorým sa v súvislosti so zavedením meny euro v Slovenskej republike menia a dopĺňajú zákony v oblasti trestného práva, predložilo ministerstvo spravodlivosti do legislatívneho procesu na základe úlohy v Pláne legislatívnych úloh vlády na rok 2008. Účelom predloženého návrhu zákona je okrem novelizácie spočívajúcej v prepočte uvádzaných súm v dotknutých zákonoch v slovenskej mene na menu euro podľa pravidiel ustanovených generálnym zákonom ustanoviť v odôvodnených prípadoch odlišný spôsob zaokrúhlenia, a to najmä z dôvodu dodržania princípu právnej istoty, nerozširovania podmienok trestnosti oproti doterajšej úprave a transparentnejšieho vyjadrenia hraníc sadzby finančných sankcií, vždy tak, aby to nemohlo zhoršiť súčasné právne postavenie dotknutých osôb. Predloženým návrhom zákona sa menia a dopĺňajú tieto zákony v pôsobnosti ministerstva spravodlivosti: v čl. I zákon č. 300/2005 Z. z. Trestný zákon, čl. II zákon č. 301/2005 Z. z. Trestný poriadok, čl. III zákon č. 475/2005 Z. z. o výkone trestu odňatia slobody v znení zákona č. 93/2008 Z. z., čl. IV zákon č. 221/2006 Z. z. o výkone väzby v znení zákona č. 121/2008 Z. z. Vážené panie poslankyne, páni poslanci, dovoľujem si vás požiadať o podporu vládneho návrhu zákona. Spoločná správa výborov k návrhu zákona, ktorým sa v súvislosti so zavedením meny euro v Slovenskej republiky menia a dopĺňajú zákony v oblasti trestného práva (tlač 715a), obsahuje pozmeňujúci a doplňujúci návrh, ktorý odporúčam, súhlasím s návrhom gestorského výboru, schváliť. Ďakujem za slovo.
Hlina, Alojz, poslanec NR SR (2015-04-23):
Pán predseda, to ste si mohli odpustiť. To ste si kľudne mohli odpustiť. Lebo ak sú tu nejakí dvaja poslanci, ktorým nikto neposiela príspevky, ak sú tu nejakí dvaja poslanci, ktorí sa neopakujú, tak ste ich práve menovali. A to ja netrpím nejakou falošnou skromnosťou, dobre? Prosím vás, to ste si kľudne mohli, túto hlúpu poznámku, odpustiť.
Laššáková, Jana, podpredsedníčka NR SR (2014-11-09):
Prosím vás, nediskutujte, pán podpredseda vlády.
Bugár, Béla, podpredseda NR SR (2019-06-19):
Nech sa páči, pani poslankyňa podala námietku. Hlasujeme o jej námietke. (Hlasovanie.) Prítomných 137, za 62, proti 52, zdržalo sa 23 poslancov. Námietka nebola schválená. Nech sa páči.
A. Belousovová, podpredsedníčka NR SR: (2010-02-10):
Reakcie na vystúpenie pána poslanca Gaburu nie sú. (Hlasy v sále.) A, pardon, je jedna faktická poznámka. Ste prihlásený či nie? (Odpoveď z pléna.) Poprosím, s faktickou poznámkou vystúpi pán poslanec Rydlo. Nech sa páči.
Jurinová, Erika, podpredsedníčka NR SR (2015-03-13):
Ďakujem pekne, pán poslanec. Áno, mala som úmysel to skončiť, ale teda pán navrhovateľ oznámil, že by ešte rád vystúpil, ale keďže je štrnásta hodina, tak preruším tento bod rokovania a budeme pokračovať v utorok ráno o deviatej v prerušenom rokovaní tohto bodu programu a nasleduje zákon pána poslanca Érseka. Prajem vám pekný víkend, prerušujem štvrtý deň 48. schôdze Národnej rady. (Prerušenie rokovania o 14.01 hodine.)
Galek, Karol, poslanec NR SR (2016-09-21):
Ďakujem. Nič sa nestalo. No a súčasne týmto umožníme čerpanie tak isto podpory v rámci projektu Zelená domácnostiam, z ktorého sú nateraz práve tieto malé a mikro veterné elektrárne vylúčené, keďže neexistujú u nás certifikované osoby. A tú druhú časť by som si nechal potom po prestávke, tá bude určite zaujímavejšia.
Fico, Robert, poslanec NR SR (2021-12-07):
Ďakujem pekne. Pán predseda, nejde o procedurálny návrh, ale ide o vystúpenie podľa § 35 ods. 5 rokovacieho poriadku, kde v mene klubu v dvoch minútach chcem zaujať stanovisko k návrhu zákona, o ktorom budeme teraz hlasovať... (Prerušenie vystúpenia predsedajúcim.)
Dubovický, Richard, poslanec NR SR (2024-04-16):
Ďakujem za slovo, pán predsedajúci. Ja už iba na záver by som povedal, že ak to riešenie by bolo povedzme ten daňový mix, alebo neviem, s akým riešením príde do budúcna vládna koalícia, ja budem veľmi rád, keď minimálne tie obce a tie mestá dostanú o milióny eur viac do rozpočtu. Lebo povedzme si úprimne, bolo to povedané, mosty, školy, škôlky, Prešov 18 miliónov eur investičný dlh voči školám a škôlkam. Hovorím, poďme nájsť spoločné riešenie. Ja budem za každé jedno dobré riešenie, ale musíme si uvedomiť, že nemáme veľa času na to, aby sme všetko opravili. A teraz hovorím ako štát ako celok. A to je jedno, že či to ide teraz o koalíciu, alebo ide o opozíciu, ide presne o tých ľudí v tých regiónoch tak, aby na konci dňa nám neutiekli všetci, ale aby sa vrátili, tak ako povedal pán župan, naspäť, tam, kde vyrastali, k rodinám, k starým rodičom, aby tie deti vyrastali so svojimi starými rodičmi. Toto je priorita nás všetkých. A poďme nájsť keď-tak spoločné riešenie tak, aby nedochádzalo k zmene, to je jedno, že či bude o tri roky iná garnitúra alebo tá istá garnitúra, ale aby nedochádzalo k tomu, k výkyvom financovania samospráv ako celku. Ďakujem.
Procházka, Radoslav, poslanec NR SR (2013-05-28):
Ďakujem. Pán poslanec Kvasnička, ja ten váš procedurálny návrh podporím a zdá sa mi to logické a správne hovoriť skôr o rovnoprávnosti pohlavia ako o rodovej rovnosti. Ale mne sa zdá, že vy ste tú tému uchopili ako akýsi medziplanetárny súboj pohlaví, kde Xéna chce poraziť Tóra a kde vlastne ženy sú buď víly Amálky alebo Amazónky a kde to celé má taký obrovský plán a rozmer. A v skutočnosti ono je to veľmi praktická téma. V tomto štáte žije niekoľko desiatok tisíc žien a matiek do 35 rokov, ktoré by chceli, mohli a mali mať možnosť pracovať, ale nepracujú. Preto sa mi zdá, že kým tu nebudú pre ne detské centrá, reálna možnosť skrátenia pracovného úväzku a podobné základné predpoklady pre spojenie rodinného života, starostlivosti o rodinu so starostlivosťou o vlastnú profesnú a pracovnú realizáciu, tak je zbytočné sa trápiť, že kto tu komu závidí pipíka a prečo. Tá téma, a ja som tak pochopil aj snahu o tú správu, má praktické implikácie. A tá starosť o to, ako to vyzerá na tom veľkom galaktickom pláne, kde súperia egá, nadegá a iné „idy“, nepríde mi to ako vhodná poloha pre Národnú radu.
Kollár, Boris, predseda NR SR (2022-09-20):
Vážení kolegovia, poprosím vás, keby sme reagovali na podstatu veci, o ktorej sa hovorilo v rozprave, a skúsme sa vyvarovať osobných invektív a ďalších pikantérií z osobného života. (Povedané so smiechom.) To nie je smerom na pána Pročka, ale smerom na pána Tomáša, lebo bude reagovať na faktické. Tak aby ste nás neovlažili takýmito vecami. Prosím, vecne vás poprosím, pán poslanec Tomáš. Ďakujem pekne. Nech sa páči, máte slovo.
Lehotský, Tomáš, poslanec NR SR (2021-03-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Prosím, dajte o mojom návrhu, vážený pán predsedajúci, hlasovať.
P. Paška, predseda NR SR: (2006-12-12):
Pán poslanec Abrhan bol posledný, ktorý sa prihlásil ústne do rozpravy. Uzatváram rozpravu. Pýtam sa navrhovateľa, či chce zaujať stanovisko. Nech sa páči.
Kollár, Boris, predseda NR SR (2022-09-28):
Vážené pani poslankyne, vážení páni poslanci, prosím, zaujmite miesto v sále. Než začneme pokračovať v prerušenom rokovaní hlasovaním, chcel by som pozdraviť piaristické gymnázium v Nitre, všetkých žiakov, sú na balkóne (potlesk), aj pani profesorku (povedané so smiechom). Ale no. Vidíte. (Búrlivý potlesk a piskot v sále.) A hore na balkóne nás, náš bývalý kolega poslanec, ktorý radšej išiel učiť, už sa na to tu nemohol pozerať. Takže máte výborného profesora. (Potlesk.) Vážené pani poslankyne, vážení páni poslanci, pokračujeme v prerušenom rokovaní hlasovaním v prvom čítaní o návrhu poslancov Viskupiča, Halgašovej, Bittó Cigánikovej a Cmoreja na vydanie zákona, ktorým sa mení zákon č. 145/95 Z. z. o správnych poplatkoch, tlač 1170, bod 56 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému, aby hlasovanie uviedol. Pán poslanec, nech sa páči, máte slovo. (Hlasovanie o návrhu poslancov Národnej rady Slovenskej republiky Mariána Viskupiča, Jarmily Halgašovej, Jany Bittó Cigánikovej a Petra Cmoreja na vydanie zákona, ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa mení a dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov , tlač 1170.)
Kiššová, Jana, poslankyňa NR SR (2018-06-21):
Ďakujem pekne. Pripomínam členom hospodárskeho výboru, že dnes o 13.30 bude zasadnutie nášho výboru v miestnosti č. 148. Ďakujem.
Bugár, Béla, podpredseda NR SR (2019-09-25):
Ďakujem veľmi pekne. Chce sa vyjadriť pán spravodajca? Pán poslanec Krajčí? Lebo vás potom vyzvem aj ako navrhovateľa. Nie. Ďakujem pekne. Ideme ďalej. Chce sa k rozprave vyjadriť pán poslanec Kotleba? Nie je tu. Pani poslankyňa Grausová, ako spravodajkyňa, nech sa páči, máte slovo.
Danko, Andrej, predseda NR SR (2019-01-29):
Ďakujem. Poprosím písomne. Pán poslanec Poliačik.
Číž, Miroslav, podpredseda NR SR (2015-12-08):
Pán minister, viete, že hrubo porušujete rokovací poriadok...
Matej, Ondrej, poslanec NR SR (2010-12-01):
Ďakujem pekne za slovo, pán predseda. Vážený pán minister financií, kolegyne, kolegovia, dovoľte mi, aby som vám predniesol pozmeňujúci návrh skupiny poslancov pána Ivana Švejnu, Jozefa Kollára, Ondreja Mateja a Antona Marcinčina k vládnemu návrhu zákona, tlač 97, v súlade s ustanoveniami zákona Národnej rady Slovenskej republiky č. 350/1996 Z. z. v znení neskorších predpisov. Doporučujem vykonať nasledovné zmeny a doplnky v predkladanom vládnom návrhu. K čl. I Bod 8 znie: „8. V § 6 ods. 1 až 3 znejú: “(1) Sadzba dane z tabakových výrobkov s výnimkou cigariet a s výnimkou podľa § 44i ods. 1 sa ustanovuje takto: opis tovaru                               sadzba dane cigary, cigarky,                         77,14 eura/1000 kusov tabak                                        70,90 eura/kg. (2) Sadzba dane z cigariet s výnimkou podľa ods. 3 a § 44i ods. 2 sa ustanovuje takto: opis tovaru                           kombinovaná sadzba dane špecifická časť              percentuálna časť cigarety     59 eur/1000 kusov        23 % z ceny cigariet. (3) Minimálna sadzba dane z cigariet je 90 eur/1000 ks s výnimkou podľa § 44i ods. 3.“ Odôvodnenie: Jedná sa o legislatívno-technické ustanovenia alebo resp. o legislatívno-technickú úpravu. Ďakujem pekne za pozornosť.
B. Bačík, poslanec: (2009-02-04):
Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej, 32. schôdze Národnej rady Slovenskej republiky. Konštatujem, že uvedený poslanecký návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. decembra 2008 č. 881 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory ústavnoprávny výbor, výbor pre financie, rozpočet a menu, výbor pre verejnú správu a regionálny rozvoj a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. A následne odporúčam, aby určené výbory predmetný poslanecký návrh zákona prerokovali do 8. apríla 2009 a v gestorskom výbore do 14. apríla 2009. Pán predseda, toľko ako spravodajca k predmetnému návrhu zákona. Prosím, otvorte rozpravu.
Pčolinský, Peter, podpredseda NR SR (2022-12-02):
Ďakujem pekne. Vyhlasujem rozpravu za skončenú. Chce zaujať k rozprave stanovisko navrhovateľ? Pán minister, chcete sa ešte vyjadriť? Nie. Pani spravodajkyňa? Nie. Hlasovanie dnes o jedenástej. Pristúpime k ďalšiemu bodu a tým je správa o činnosti Výboru Národnej rady Slovenskej republiky pre európske záležitosti za obdobie od 1. marca 2021 do 28. februára 2022. Správa je uvedená ako tlač 1014. Prosím poverenú členku výboru pani poslankyňu Zitu Pleštinskú, aby správu o činnosti tohto výboru uviedla. Súčasne vás prosím, pani poslankyňa, aby ste plnili aj úlohu spravodajkyne k tomuto bodu programu. Nech sa páči. (Rokovanie o správe o činnosti Výboru Národnej rady Slovenskej republiky pre európske záležitosti za obdobie od 1. marca 2021 do 28. februára 2022 , tlač 1014.)
P. Paška, predseda NR SR: (2007-09-14):
Faktické poznámky na vaše vystúpenie nie sú. Pán poslanec Devínsky tu nie je, takže, nech sa páči, pán poslanec Mikloš.
Habánik, Jozef, poslanec NR SR (2021-09-17):
Ďakujem pekne. Vážený pán predsedajúci, vážené panie poslankyne, páni poslanci, dovoľte, aby som odôvodnil návrh zákona, ktorým sa mení a dopĺňa zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní. Cieľom predloženého návrhu zákona je vyriešenie doterajšieho stavu, v ktorom nie je umožnené vykonať štátnu skúšku v príslušnom študijnom programe študentom, ktorí splnia všetky podmienky pre jej vykonanie, ale agentúra podľa § 27 ods. 1 pozastaví uskutočňovanie študijného programu napriek tomu, že podľa písm. c) tohto odseku zistený nedostatok je možné odstrániť úpravou študijného programu. Počas doby odstraňovania zisteného nedostatku vysoká škola nebude mať právo prijímať uchádzačov o štúdium v príslušnom študijnom programe. Vážený pán predsedajúci, skončil som. Prosím, otvorte rozpravu. Do rozpravy sa hlásim ako prvý a chcem vás, vážené panie poslankyne a páni poslanci, požiadať o podporu tejto právnej úpravy. Ďakujem pekne.
Pellegrini, Peter, predseda NR SR (2015-09-23):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 128 poslancov, za hlasovalo 116, zdržalo sa 12 poslancov. Postúpili sme návrh zákona do druhého čítania.
Mazurek, Milan, poslanec NR SR (2023-03-17):
Veľa sa hovorí o negatívnych dôsledkoch obezity predovšetkým na deti a to je naozaj správne. Aj vy ste tu, pani kolegyňa, vymenovala množstvo diagnóz a chorôb, ktoré sú spojené práve s obezitou ako takou, či už ide o stav srdca, alebo celkový stav kĺbov a kostí, ale málo sa hovorí ešte o jednej ďalšej veci, ktorá by si podľa môjho názoru zasluhovala ďaleko väčšiu osvetu, a to je vplyv obezity na endokrinnú sústavu a jej správne fungovanie. To znamená na nastavenie a pomer jednotlivých hormónov, ktoré v tele ten človek má, pretože medzi hormónmi a psychickým, ale aj fyzickým zdravím je obrovský prienik. A ak je človek obézny, dochádza k tomu, že endokrinná sústava nefunguje správne, hormóny nie sú v správnych pomeroch a to môže viesť k zásadným veciam. Človek je úplne bez energie, nemá chuť k životu. A takéhoto stavy ho dopracujú až k depresiám. A pozrime sa na dnešnú detskú populáciu, aký nárast depresie evidujeme. To je vec, ktorá je neoddiskutovateľná, každý o tom hovorí. Rieši sa to podľa môjho názoru absolútne strašným spôsobom, že čoraz viac a viac detí je na liekoch na predpis, ktoré majú riešiť ich psychický stav. To je strašné. Tu sa vytvárajú pacienti od malého stavu, pritom sa neskúma to, či ich endokrinná sústava funguje správne. A to všetko potom zase vedie k obezite. To znamená, tieto veci sú zásadnými rizikami a úplne poškodujú zdravotný stav populácie ako takej, aj ľudia by o tom mali vedieť, pretože sú to zásadné informácie. A z tohto dôvodu podporím každý návrh zákona, ktorý zabezpečí, aby deti mali viac pohybu, aby deti mali viac telesnej výchovy na základných či stredných alebo akýchkoľvek iných školách.
Nehézová, Jana, poslankyňa NR SR (2016-12-07):
Ďakujem za slovo. Vážený pán predseda, vážené kolegyne, kolegovia, cieľom predloženého návrhu je navýšenie príspevku na každé ďalšie dieťa, ktoré sa narodilo súčasne s dieťaťom, podľa ods. § 4 ods. 2 z 25 % na 50% na každé ďalšie dieťa, na dvojčatá, trojčatá a ďalšie viacerčatá. Dnes v praxi rodič dvojičiek, ktorý si nárokuje na rodičovský príspevok, dostáva sumu 254 eur na dve deti, čo je len o niečo vyše 50 eur viac ako rodič s jedným dieťaťom. Rodičovský príspevok na trojičky je dnes 304 eur 80 centov. Tieto sumy sú podľa nás navrhovateliek nedostačujúce na pokrytie potrieb detí narodených súčasne z jedného tehotenstva. Je to dokonca legálna diskriminácia matiek, rodičov, ktorým sa narodili viacerčatá. Tieto deti majú v úvodzovkách smolu, že sa narodili v jeden a ten istý deň, dátum narodenia majú taký istý ako ich súrodenec. Štát tak šetrí na nesprávnom mieste, na deťoch, ktoré majú byť našou budúcnosťou. Vládni predstavitelia to v minulosti odôvodňovali tým, že žena, rodič, je len jedna a príspevok je hlavne pre rodiča, aby preklenul obdobie, počas ktorého je doma s dieťaťom. Tento argument je podľa nás nedostačujúci na to, aby nim štát prekryl diskrimináciu týchto detí. Vyvracia to aj fakt, že tento príspevok dostávajú aj rodičia, ktorí odídu do práce. Navrhujeme preto navýšenie sumy tohto príspevku na 50 % na každé ďalšie dieťa, ktoré sa narodilo súčasne s dieťaťom, podľa ods. 3 ods. 2. K tomuto percentu sme dospeli po zrelej úvahe, zvážení finančných prostriedkov Slovenskej republiky. Dnes ako navrhovateľky vychádzame z reálnej situácie a žiadosti mamičiek viacerčiat, ktoré je 25 % situácia príspevku neúnosná. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Návrh zákona nebude mať vplyv na životné prostredie, informatizáciu spoločnosti, podnikateľské prostredie. Návrh zákona bude mať pozitívny sociálny vplyv a negatívny vplyv na verejné financie. Ďakujem, skončila som a zároveň sa hlásim do rozpravy.
Ďuriš Nicholsonová, Lucia, podpredsedníčka NR SR (2017-06-15):
Pani poslankyňa Remišová, nech sa páči.
Pellegrini, Peter, predseda NR SR (2015-11-18):
Ďakujem pekne, pán poslanec. Na vaše vystúpenie dve faktické poznámky. Končím možnosť prihlásiť sa s faktickou poznámkou. Ako prvý pán poslanec Huba.
Klus, Martin, podpredseda NR SR (2019-11-29):
Ďakujem, pán poslanec. Poprosím len, faktické poznámky viacej smerujme na aktuálne prerokovanú tému, čiže rozpočet. (Reakcia poslanca Dostála.) S reakciou na faktické poznámky pani poslankyňa Remišová.
Ďuriš Nicholsonová, Lucia, podpredsedníčka NR SR (2017-10-18):
Pani poslankyňa Zemanová s faktickou.
Paška Pavol, predseda NR SR (2014-02-04):
(Hlasovanie.) 139 prítomných, 135 za, 3 sa zdržal, 1 nehlasoval. Návrhy sme schválili. Ďakujem pekne. Pani poslankyňa Gibalová uvedie v prvom čítaní hlasovanie o návrhu pánov poslancov Hrnčiara, Bugára a Sólymosa na vydanie zákona č. 552 o výkone práce vo verejnom záujme, je to tlač 770. (Hlasovanie o návrhu poslancov Národnej rady Slovenskej republiky Andreja Hrnčiara, Bélu Bugára a Lászlóa Sólymosa na vydanie zákona, ktorým sa mení a dopĺňa zákon č. 552/2003 Z. z. o výkone prác vo verejnom záujme v znení neskorších predpisov, tlač 770.)
Žiga, Peter, podpredseda NR SR (2024-04-19):
Pán poslanec Mikloško.
Sulík, Richard, predseda NR SR (2011-05-26):
Pán poslanec Fronc.
Ondruš, Branislav, poslanec NR SR (2011-10-19):
Ďakujem pekne, pán podpredseda. No, Ľudo, niežeby ma to prekvapilo. Ale ty si podvodník, ako tvoji ďalší dvaja kolegovia takisto sú podvodníci. Úprimne povedané, pri pani kolegyni Blahovej som si už zvykol na to, že ona funguje ako taký mopslík na gumičke a čo jej pán minister Mihál strčí do ruky, tak to ona poslušne predkladá a prečíta a podobne. Som prekvapený, že teda aj ďalší poslanci, navyše skúsení, navyše nie zo SaS, sa dostali do tej istej pozície. No ale ja ti musím pripomenúť, že vy všetci ste súhlasili s tým, aby zákon, ja to poviem tak ľudovo, o super hrubej mzde táto Národná rada neprerokovávala, a to, čo si teraz čítal, je vyslovene vytrhnuté práve z toho zákona, ktorým sa o. i. mala zaviesť aj super hrubá mzda, resp. zo spoločnej správy, pretože toto sú pozmeňujúce návrhy, ktoré si na našom výbore osvojila pani poslankyňa Blahová a ktoré v poslednej chvíli pred rokovaním výboru rýchlo v ruke doniesol pán minister. A strčil to rýchlo, ako som už povedal, zvyčajne to tak býva, pani poslankyni Blahovej, aby to za neho predložila. Vy ste jednoducho partia podvodníkov (Potlesk.), ktorá sa tu tvárila, že vyhadzuje ten zákon mimo toho. A teraz sa usilujete podvodným spôsobom, tak ako ste celý ten balík noviel 112 zákonov pripravili, strčiť to do úplne iného zákona. Ale to by mi v zásade nevadilo. Ale by som bol schopný prežiť tú nepriamu novelu, ale vy jednoducho podvodným spôsobom sa tvárite, že ste zákon, ktorý mal zaviesť super hrubú mzdu, dali nabok a teraz sa z neho snažíte niektoré čiastky pretlačiť do úplne iného zákona. To je nielen neúcta k legislatívnemu procesu a k tomuto parlamentu, to je absolútny podvod, ktorý, je mi to úplne jasné, vymyslel pán minister Mihál. A vy ste sa mu teraz zapredali.
M. Dzurinda,  predseda vlády SR: (2001-10-18):
A ešte raz podotýkam, že práve naopak, po prvé, o čo budú menej ľudia dotovať privatizérov a nadobúdateľov majetkov, ktorí vykazujú veľké zisky, o to to bude pre nich sociálne výhodnejšie, prospešnejšie. A ešte raz chcem poukázať na to zásadné - 19,3 % pre podniky nám umožní na budúci rok získať zo Slovenského plynárenského priemyslu 0,5 mld. Sk. Sme ochotní celú túto 0,5 miliardu odovzdať na to, aby sme pomáhali sociálne najslabším. Takže opatrenie, ku ktorému zrejme vláda pristúpi, je hlboko sociálne, je spravodlivé, je funkčné, je vlastne opatrením, ktoré narovnáva pokrivené. J. Migaš,  predseda NR SR: Ďalšiu otázku položila pani poslan-kyňa Mušková, je prítomná. Pani poslankyňa Aibeková, ideme k ďalšej otázke, dobre? Otázka znie: „Je rovnoprávnosťou žien odchod do dôchodku v 60. rokoch?“ Otázku kladie pani poslankyňa Mušková predsedovi vlády. Nech sa páči.
Zmajkovičová, Renáta, podpredsedníčka NR SR (2014-10-31):
Pán poslanec Bastrnák.
Kiššová, Jana, poslankyňa NR SR (2015-12-01):
Pán predseda, dajte, prosím, hlasovať o postúpení tohto návrhu zákona do druhého čítania.
P. Hrušovský, podpredseda NR SR: (2002-05-15):
(Hlasovanie.) 104 prítomných, 103 za, 1 nehlasoval. Návrh sme schválili. Pán poslanec Juriš, prosím, aby ste uvádzali hlasovania k prerokúvanému vládnemu návrhu zákona o verejných vodovodoch a verejných kanalizáciách a o zmene a doplnení niektorých zákonov . A. Juriš, poslanec: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) na tom, že prerokuje predložený návrh zákona v druhom čítaní.
Grendel, Gábor, podpredseda NR SR (2022-05-25):
S reakciou na faktické poznámky pani poslankyňa Halgašová.
Hrnčiar, Andrej, podpredseda NR SR (2016-10-25):
Ďakujem. Končím dnešný rokovací deň. Budeme pokračovať zajtra o deviatej hodine rokovaním rozpravou k tomuto návrhu zákona. Oznamujem ešte, že predseda Národnej rady zvolal poslanecké grémium na zajtra, čiže streda 26. októbra o 8.30, do veľkej zasadačky predsedu Národnej rady Slovenskej republiky. Pekný večer. (Prerušenie rokovania o 19.05 hodine.)
Kuriak, Milan, poslanec NR SR (2022-05-25):
Pán predseda, sme v treťom čítaní, otvorte, prosím, rozpravu.
Glváč, Martin, podpredseda NR SR (2016-04-21):
Pán poslanec Viskupič.
P. Abrhan, poslanec: (2007-04-13):
Ďakujem pekne.
Baláž, Radovan, poslanec NR SR (2018-06-19):
Ďakujem za slovo. Vážené kolegyne, kolegovia, dovoľte mi teda druhýkrát ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o dani z poistenia (tlač 945). Výbor Národnej rady pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona. Národná rada uznesením č. 1167 zo 16. mája 2018 pridelila vládny návrh zákona o dani z poistenia týmto výborom, a to výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K tomuto návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet a ústavnoprávny výbor. Výbor pre hospodárske záležitosti o predmetnom návrhu nerokoval, pretože podľa § 52 ods. 2 zákona o rokovacom poriadku nebol uznášaniaschopný. Z uznesení výborov uvedených v bode III tejto spoločnej správy vyplývajú tieto pozmeňujúce a doplňujúce návrhy, ktoré sú uvedené v bode č. IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: O bodoch zo spoločnej správy č. 1 až 7, 9 až 12 hlasovať spoločne s návrhom gestorského výboru schváliť. O bode zo spoločnej správy č. 8 hlasovať s návrhom gestorského výboru neschváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov, tak ako je uvedené v tejto spoločnej správe. Spoločná správa výborov bola schválená uznesením gestorského výboru č. 297 z 13. júna 2018 a zároveň ma výbor poveril ako spoločného spravodajcu, aby som na schôdzi Národnej rady pri prerokovaní tohto vládneho návrhu zákona predkladal návrhy v zmysle príslušných ustanovení o rokovacom poriadku. Ďakujem, pán predsedajúci, prosím, otvorte, rozpravu.
Fico, Robert, podpredseda NR SR (2010-10-14):
Ďakujem. Vážené dámy a páni, prerušujem rokovanie o tomto bode programu. Prerušujem dnešné rokovanie Národnej rady. Pokračujeme zajtra ráno o 9.00 hodine. Pekný večer. (Prerušenie rokovania o 19.04 hodine.)
Pellegrini, Peter, podpredseda NR SR (2020-04-28):
Na vaše vystúpenie, pani poslankyňa, dve faktické poznámky. Končím možnosť prihlásiť sa s faktickými. Pán poslanec Kotleba, nech sa páči.
Hrnčiar, Andrej, podpredseda NR SR (2016-04-21):
Ďakujem. Pán poslanec Dostál.
Belousovová, Anna, poslankyňa NR SR (2010-09-09):
Vážený pán predseda, vážená Národná rada, ja som v prvom čítaní hlasovala o tom, aby poslanci nemali imunitu. Bola som za tento zákon, po tom, čoho sme boli svedkami, považujem za potrebné povedať pred celou Národnou radou, že mám taký dojem, že vládna koalícia hrala divadlo a v skutočnosti nechce, aby bol prijatý tento zákon, v opačnom prípade by ste namiesto rokovaní takým hrubým spôsobom neurážali opozíciu a neútočili na nás, a po tom, čoho som bola svedkom, jednoducho mi nedá, ak chcem mať ešte kožu na tvári, aby som v atmosfére, kedy ste nás dourážali, a nie je to prvýkrát, hlasovala za zákon. Čiže jednoducho chcela som hlasovať za to, aby poslanci nemali imunitu, ale tým, čo ste tu predviedli, sa tu jednoducho hlasovať nedá, pretože nedá sa od niekoho niečo chcieť, aby podporil váš zákon a pritom nás hlúpo a neodôvodnene urážal. Takže ja sa nezúčastním ani na rokovaní, ďalej ani na hlasovaní. To som chcela povedať. Ďakujem.
Ďuriš Nicholsonová, Lucia, podpredsedníčka NR SR (2016-10-14):
Pani poslankyňa Jurinová.
M. Číž, poslanec: (2004-05-12):
Faktom je, že včera boli predložené tri návrhy na uznesenie, v ktorých ten najväčší návrh KDH hovoril o tom, aby sme jednoducho zvážili otázku, ktorá je veľmi komplikovaná. Svetové osobnosti, humanistické, politické strany v rámci Európy, ale aj vôbec v rámci ďalších  medzinárodných organizácií vrátane OSN vyjadrujú stanoviská. Situácia okolo Iraku vrie, dokonca sledujeme boj v Amerike o prezidentské kreslo a o súvislostiach, takže faktom je, že váš klub nehlasoval ani za jedno z týchto troch uznesení, ale vyhodnotíme to, a chcem vám len povedať, že sa budeme  snažiť rozumieť aj vašim stanoviskám, aj vystúpeniu. Ďakujem.
M. Hort, podpredseda NR SR: (2009-02-10):
A teraz dávam slovo poverenému členovi výboru pre financie, rozpočet a menu pánovi poslancovi Jozefovi Ďuračkovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Pán poslanec, nech sa páči.
Kollár, Boris, predseda NR SR (2022-03-17):
Prosím, prezentujme sa a hlasujme o skrátení lehoty. (Hlasovanie.) Prítomných 129 poslancov, za 100, proti 19, zdržalo sa 9, nehlasoval 1. Uvedený návrh sme schválili.
Krištúfková, Petra, poslankyňa NR SR (2017-04-05):
Vážený pán predsedajúci, vážené pani poslankyne, páni poslanci, v rozprave vystúpili traja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Prosím, dajte hlasovať.
Verešová, Anna, poslankyňa NR SR (2019-05-21):
Ďakujem, pán predsedajúci, dajte, prosím, hlasovať, že Národná rada berie na vedomie Správu komisárky pre osoby so zdravotným postihnutím za rok 2018.
Lukáč, Jozef, poslanec NR SR (2022-02-15):
Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Hort, Milan, podpredseda NR SR (2011-06-30):
Vypršal vám čas, pán kolega, navyše predrečník vás nepočúval. Takže ďalší do rozpravy, vystúpi pani poslankyňa Tatiana Rosová, nech sa páči.
Ďuriš Nicholsonová, Lucia, podpredsedníčka NR SR (2016-12-06):
Pán poslanec Ivan s reakciou na faktické poznámky.
P. Paška, predseda NR SR: (2010-03-03):
Kolegyne, kolegovia, dávam vám len opätovne do pozornosti, že po hlasovaní o 17.00 hodine  vykonáme aj tajné voľby Rozhlasovej rady a Rady Slovenskej televízie a Dozornej komisie Slovenskej televízie. Ďakujem. Ešte pán predseda ústavnoprávneho výboru Mamojka.
Krajcer, Daniel, poslanec NR SR (2014-10-29):
Ďakujem pekne. Martin, áno, je fakt, že sme viazaný Vatikánskou zmluvou ako krajina, ale ja osobne si nemyslím, že k niektorým témam, ktorým možno na prvý pohľad Vatikánska zmluva bráni, aby boli otvorené alebo nejakým spôsobom nastolené a vzápätí presadené, sa treba brániť a byť pasívny. Poviem príklad, je to odluka cirkvi od štátu. Ja som zaregistroval pred pár týždňami vyjadrenie ministerstva kultúry, že ako Vatikánska zmluva bráni tomu, aby sme sa dohodli na nejakom modeli odluky cirkvi od štátu, a musím povedať, že to vôbec nie je pravda. Naopak, tá zmluva predpokladá, aby sme sa niečím takým zaoberali, a je priestor, aby sme prišli s takýmto návrhom, čiže ono častokrát sa to zneužíva ako téma. Ale myslím si, že, že nič nebráni tomu, aby sme takéto témy nastoľovali, diskutovali aj s cirkvami a následne ich dokázali presadiť. Čiže ja len chcem povedať, že v tomto prípade som odporcom takého pasívneho prístupu, že nepodporím nejaký návrh, lebo je tu Vatikánska zmluva. To, čo si hovoril vo svojom vystúpení, že tento návrh nepodporíš, lebo je problémom, je problémom to, že sú tu nejaké cirkevné sviatky, ja si myslím, že niekedy treba mať odvahu nastoliť isté témy. A že táto odvaha chýba niekedy politickej reprezentácii, ktorá možno aj v súčasnosti vedie túto krajinu a radšej zbabelo ustúpi, možno len zdvihnutému obočiu konferencie biskupov, a ja si myslím, že treba, naopak, treba prichádzať s témami a diskutovať s nimi. A aj v konferencii samotnej sú biskupi, ktorí tie veci... (Prerušenie vystúpenia časomerom.)
Viskupič, Jozef, poslanec NR SR (2012-09-25):
Ďakujem. Ja som sa chcel spýtať, podobne ako ty, ak teda je vyjadrením volebného programu strany SaS tento návrh, tak som, mierne povedané, skeptický, pretože odvolávajúc sa na náš volebný program, kde Peťo Pollák má čo povedať do toho, a keďže sme spolu zostavovali presne túto stať, ktorá pôvodne s jeho návrhom mala okolo dvadsať strán, a do volebného programu, ktorý je aj zverejnený, sa dostali niektoré základné tézy, ktoré sú veľmi konkrétne. Tak sa mi zdá, že je veľmi nekolegiálne a až, neviem to iným slovom nazvať, ak mám byť mierny, ak niekto tu ide hovoriť o eklektickom vyberaní nejakých tém, ktoré Peťo pomenovával už počas mohutnej debaty, ktorú sme zrovna nad volebným programom, ktorú mnohí z našich ľudí, ktorí sa tej tvorby zúčastnili, označovali, či nejdeme až cez hranicu toho, že rómsky problém máme skutočne čím riešiť. Chcem ešte podotknúť jeden fakt a to je ten moment, ktorý si hovoril častokrát aj počas volebnej kampane, a to je ten, že sme jediné zoskupenie ľudí, ktorí mali nejaké politické ambície, a jediným hnutím, ktoré posunulo Róma na zvoliteľné miesto na kandidátke s úplne jasným zámerom, že identifikujeme problém Rómov, ako rómskych komunít, za obrovský problém na Slovensku, a preto si myslím, že akékoľvek obviňovanie z vykrádania volebných programov je úplne nemiestne a absurdné, ako si povedal v úvode svojej reči. Ďakujem.
B. Bugár, podpredseda NR SR: (2004-05-26):
Pán poslanec Nagy, pán predseda výboru, čakáme na vás.
Kozelová, Monika, poslankyňa NR SR (2023-06-14):
Pani ministerka, ja ti len chcem povedať, že vôbec sa s tým nestresuj, lebo toto je taká predvolebná mantra, hej? My tu ideme teraz všetkým rozprávať, že sú to Sorosove peniaze, všetci vedia, aj oni vedia veľmi dobre, že nie sú. Ale veľmi dobre sa to posiela von vo forme videí, lebo taká je predvolebná doba. Čiže ja by som sa s týmto vôbec nezaťažovala. Kto chce, si to naštuduje, kto nechce, kecá proste. Ja pevne verím, že všetky médiá to majú uchopené a že takýmto spôsobom to tomu národu vysvetľujú. Naozaj je to len predvolebná mantra. Ja a moje asistentky sme viedli najväčšiu zbierku pre Ukrajinu v Bratislave, poslali sme na Ukrajinu tristo, 300 ton pomoci, po Slovensku 150 ton. Dokonca sa ministri smiali, že zo začiatku, a začali sme s tým druhý deň po útoku, ministri sa smiali, že sme boli rýchlejší ako štát. Áno, boli, ale o tom je dobrovoľníctvo, pretože ten štát musí dodržiavať zákony a preto môže začať s tou pomocou neskôr, pretože musí byť všetko jasné a všetko podľa zákona. Ale tí dobrovoľníci nepotrebujú takýmto spôsobom fungovať a robiť verejné obstarávania a neviem, čo všetko možné, aby pomohli. Na to sú dobrovoľníci, na to sme my. To, že to niekto nevidí, tak to, bohužiaľ, je slepý, hluchý a ničomu nerozumie. Čiže o tom to celé je. Netrápte sa s tým. Ďakujem aj za to vysvetlenie tých ostatných vecí, ktoré sa dostávajú aj do PVV-čka, ešte by som naozaj poprosila o pomoc pre vdovy a siroty, ktoré nedostávajú vdovské a sirotské, pretože také tu máme. Vysvetlím... (Prerušenie vystúpenia časomerom.)
Danko, Andrej, predseda NR SR (2016-06-14):
Ďakujem. S faktickou ešte pani poslankyňa Erika Jurinová. Uzatváram možnosť faktických a poprosím pani poslankyňu Eriku Jurinovú.
M. Číž, podpredseda NR SR: (2007-02-07):
(Hlasovanie.) Prítomných 130 poslancov, za návrh 53 poslancov, proti 70 poslancov, zdržalo sa 7 poslancov. Konštatujem, že ani tento návrh sme neschválili.
Paška, Pavol, predseda NR SR (2013-12-18):
Pekné predpoludnie, vážené pani poslankyne, vážení páni poslanci, poprosím vás, aby ste zaujali svoje miesta, budeme hlasovať o prerokovaných bodoch z programu 27. schôdze. Poprosím pána poslanca Sulíka, aby uviedol v prvom čítaní hlasovanie o návrhu pani poslankyne Nicholsonovej na vydanie zákona č. 576 o zdravotnej starostlivosti. (Hlasovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa mení a dopĺňa zákon č. 576/2004 Z. z o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov , tlač 775.)
P. Hrušovský, predseda NR SR: (2004-06-17):
Otváram rozpravu. Pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Nie. Vyhlasujem rozpravu za skončenú. Prerušujem rokovanie o bode programu. A poprosím pána ministra, aby z poverenia vlády uviedol ďalší návrh, ktorého vláda poverila, aby bol predkladateľom, zákona č. 136/2000 Z. z. o hnojivách , ktorý prerokúvame ako tlač 708. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách , tlač 708.)
Grendel, Gábor, podpredseda NR SR (2022-02-03):
S reakciou na faktické poznámky pán poslanec Susko.
A. Belousovová, podpredsedníčka NR SR: (2007-05-09):
Prerušujem rokovanie o tomto bode programu a ďalej budeme pokračovať prvým čítaním o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 275, návrh na jeho pridelenie na prerokovanie výborom máte v rozhodnutí č. 265. Teraz prosím podpredsedu vlády a ministra školstva Slovenskej republiky Jána Mikolaja, aby vládny návrh zákona uviedol. Nech sa páči, pán podpredseda vlády.
Pročko, Jozef, poslanec NR SR (2023-12-20):
Ďakujem veľmi pekne. Peter, ukázal si silného ducha a to, že ako človek dokáže, keď má naozaj pred sebou spravodlivosť, ako dokáže poukazovať na veci a týmto si poukázal na to, že na Slovensku sa ide udiať jedna neskutočná vec, ktorá nemá obdobu v demokratických krajinách, a to je to, že sa idú znižovať tresty. Ja si myslím, Peter, že je veľmi dôležité takýmto spôsobom ukázať, že sú tu ľudia, ktorí chcú pomáhať a chcú ukázať, že oplatí sa bojovať proti zlu. Oplatí sa bojovať a mne sa dneska páčilo na tebe v noci to, že tvoj prejav bol aj napriek tomu, že ti brali vodu, že ťa tu rasistickými poznámkami, hovoril by si, tu cigánsky rozprával, to, čo predviedli pripití poslanci Smerohlasu, bolo niečo neskutočné. Ale zvládol si to fantasticky, zvládol si to úžasne a nie je iné, len čo povedať, a to je to, že, Peter, ďakujem ti veľmi pekne a ukázal si, že sú ľudia na Slovensku, ktorí chcú, naozaj chcú spravodlivosť a nechcú, aby prišiel niekto, kto bude znižovať tresty. Ja viem, že oni si to odsúhlasia, že ono spravia veľmi rýchly proces s tým, ale my ten proces čím, čím ďalej môžeme odďaľovať. Mňa mrzí, že naozaj, že, že naši opoziční priatelia spravili s Petrom Pellegrinim dohodu, ja hovorím, že moje heslo je, že so zločincom sa nikdy nedohaduje a oni to urobili, takže to je pre mňa veľmi smutné, ale ja som presvedčený, že sa k nám pridajú. Peter, ešte raz veľké, veľké ďakujem ti veľmi pekne.
Jasaň, Viliam, poslanec NR SR (2015-03-17):
Ďakujem pekne, pán predseda. Kolegyne, kolegovia. Pán predsedajúci, dajte, prosím, hlasovať o tom, že prerokujeme predložený návrh zákona v druhom čítaní.
Paška, Pavol, predseda NR SR (2013-06-19):
Ďakujem. Otváram rozpravu. Nemám písomnú prihlášku, pýtam sa... (krátka pauza), nebol mi doručený, ja sa ospravedlňujem. (Krátka pauza.) Tak poďte pán poslanec Zajac, nech sa páči. Bol ešte niekto, dámy a páni, písomne prihlásený? Nie. Takže poprosím zatiaľ, keďže pán poslanec Zajac bol písomne prihlásený, potom vám dám možnosť sa prihlásiť ústne, keď skončíme.
Laššáková, Jana, podpredsedníčka NR SR (2014-12-10):
Nech sa páči, pán poslanec Viskupič, máte slovo.
Laurenčík, Milan, podpredseda NR SR (2021-12-14):
Ďakujem pekne, na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ešte k tej vašej poznámke, ktorá bola smerovaná na mňa, tak teraz máme otvorenú rozpravu podľa § 35 ods. 6 a keď tak, akokoľvek čítam ten rokovací poriadok, tak nie je tam možnosť písomného prihlásenia sa do rozpravy, ale len prihlásenia sa ústne. Takže teraz vystúpi s faktickou poznámkou pán poslanec György Gyimesi. Nech sa páči.
Bugár Béla, podpredseda NR SR (2016-10-11):
Nech sa páči, budeme pokračovať ďalej.
Danko, Andrej, predseda NR SR (2018-10-22):
Dávam slovo spravodajcovi pánovi poslancovi Maroszovi, nech sa páči.
Heger, Eduard, podpredseda vlády a minister financií SR (2020-11-04):
Ďakujem veľmi pekne, pán podpredseda, chcel by som otvoriť rozpravu práve k zákonom o verejných zbierkach. Ďakujem pekne.
Viskupič, Marián, poslanec NR SR (2023-12-12):
Ďakujem pekne za slovo, pán predsedajúci. Tak začnem od, takmer od konca, kolega Tomáš Szalay, áno, áno, áno, áno. Pán kolega Dej, no presne tak, ako ste povedali, medzi... alebo ako si povedal, medzigeneračná solidarita je dôležitá, ale má dva smery, hej, solidarita s našimi rodičmi a solidarita s našimi deťmi. To sú tie klasické tri groše, no ale ak tento návrh vlastne vyjedá aj to, čo malo zostať našim deťom a teda ide sa to prejesť teraz, tak to sa nevolá medzigeneračná solidarita alebo podľa mňa že je to medzigeneračné vyžieranie. Potom kolegynka Števulová, no, komorná diskusia, býva to, býva to ešte horšie, to je údel nás ekonómov, že málokto, málokoho zaujíma, čo hovoríme, a málokoho zaujíma teda tu sedieť, takže zažil som už aj komornejšiu atmosféru, ale pritom, a toto chcem ako úplne vážne povedať, že ale práve tá fungujúca ekonomika a fungujúce zdravé verejné financie sú základom vôbec spoločnosti a vôbec fungovania, tak buďme radi, že je nás tu aspoň toľkoto. Tomáš Valášek, no jasné, tak samé skrátené, skrátené, skrátené, takže len súhlasím. A ešte len k tým kryptomenám stihnem, že hovoríme tu, že zdaňovanie veľkej, ja to poviem presne úplne konkrétne, že prečo to vlastne nikto nezdaňoval, a takto, aby som bol presný, v minulom roku 8 mil., tohto roku úplne čistá nula, takže sedí to, že menej to byť nemôže, je to úplne choré to rušiť. Ale teda prečo to ľudia nezdaňujú. No preto, že buď 19 alebo 25 % daň z príjmu, podľa toho, koľko má človek príjem, a k tomu ešte ďalších 14 %, teraz asi po novom 15 % zdravotných odvodov, no proste ak vám niekto zoberie takmer 40 % toho, čo ste teda zarobili, tak to potom akože sa nečudujme, že ľudia hľadajú rôzne cesty, ako to buď zdaniť niekde v zahraničí alebo teda tak slovensky nezdaniť. Preto tento návrh náš alebo ten už pri.... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-04-06):
Pán poslanec Senko.
Bugár, Béla, podpredseda NR SR (2016-09-09):
Pán poslanec Kollár, budete reagovať na faktickú?
Sulík, Richard, poslanec NR SR (2012-07-03):
Ďakujem pekne. No, to s tým, aby sa nepodpisovali jeden za druhého, bolo celkom dobre ošetrené kamerou, ktorú pán predseda nechal so súčinnosťou s médiami odmontovať. Ale iné som chcel. Ja si myslím, že náš rokovací poriadok je dostatočne funkčný a vidieť na ňom naozaj to, čo vravel aj Béla Bugár, že za tých 20 rokov tie dolaďovania a že skrátka on sa celkom dobre prispôsobil existujúcemu životu, a to, čo som mal možnosť ešte ako predchodca pána predsedu Pašku zistiť v iných parlamentoch, tak myslím si, že tu sa rozhoduje efektívne a demokraticky a je to hlavne celé funkčné. No, napriek tomu, alebo zároveň si myslím, že je náš rokovací poriadok „sto rokov za opicami“, to, dúfam, že nikto tu z prítomných naozaj si nemyslí, že naozaj náš rokovací poriadok je zo stavu z roku 1912. Konkrétne mám na myslí a, pán Paška, vy veľmi dobre o tom viete, je asi osem rokov už pripravená tá veľká novela, ktorá bola, ktorá bola zastavená kvôli Mečiarovi, lebo tam nedošlo k dohode na tých vyšetrovacích výboroch. Ja som teda si dal tú námahu, som všetky tie body zobral, veľakrát len technické zmeny, a pripravili sme takú celkom obšírnu novelu, bola s viacerými stranami prekonzultovaná a tu by som chcel len povedať, pán Paška, že veľmi ma mrzí, že vtedy ste sa k tomu postavili tak, nebudeme sa baviť o vôbec ničom. Aj keď som vám vravel, no dobre, veď tu je vyše sto zmien, vyberme si tie, s ktorými nemáte žiadny problém. Tam boli čisto technické zmeny. Napríklad zmenil sa nejaký zákon, niečo o sudcoch, treba to upraviť v rokovacom poriadku. Tam nešlo o žiadnu politiku. A napriek tomu, pán Paška, ste sa k tomu postavili tak, nebudeme súhlasiť v ničom. Bodka. Tak to ma mrzí.
Laurenčík, Milan, podpredseda NR SR (2022-02-22):
Pán poslanec Peter Pčolinský, nech sa páči.
Glváč, Martin, podpredseda NR SR (2019-06-26):
Vyhlasujem rozpravu za skončenú. (Reakcia z pléna.) Áno, naozaj, poslanec Kondrót ma tu vyrušuje. Takže pýtam sa, či sa chce prihlásiť do rozpravy niekto ústne. Štyria poslanci. Končím možnosť prihlásiť sa. Ako prvý pán poslanec Kollár.
Ľ. Jahnátek, minister hospodárstva SR: (2007-06-19):
Vláda Slovenskej republiky predmetný návrh prerokovala dňa 14. marca 2007 a prijala k nemu uznesenie č. 261. Budapeštiansky Dohovor o Zmluve o preprave tovaru po vnútrozemskej vodnej ceste pod označením CMNI bol pripravený pod gesciou Európskej hospodárskej komisie Organizácie Spojených národov v Ženeve v spolupráci s Dunajskou komisiou a Centrálnou komisiou na plavbu po Rýne a jednotlivými európskymi štátmi. Dohovor CMNI nadobudol v zmysle čl. 34 ods. 1 platnosť dňa 1. apríla 2005. Dohovor CMNI vytvára jednotné prepravné podmienky pre všetkých prevádzkovateľov vodnej dopravy a je koncipovaný tak, aby bol akceptovateľný európskymi štátmi v povodí rieky Rýn a aj krajinami strednej a východnej Európy v povodí rieky Dunaj. Dohovor je vykonateľný bez ohľadu na štátnu príslušnosť, miesto registrácie či domovský prístav plavidla alebo na to, či ide o plavidlo pre námornú alebo vnútrozemskú plavbu a bez ohľadu na štátnu príslušnosť, sídlo, registračný úrad alebo bydlisko dopravcu, prepravcu alebo príjemcu. Dohovor CMNI je v súlade s Ústavou Slovenskej republiky, ako aj s právnymi predpismi Slovenskej republiky z oblasti vnútrozemskej plavby. Dohovor je v súlade s právom Európskej únie. Je to multilaterálna medzinárodná zmluva prezidentskej povahy, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy Slovenskej republiky, na ktorej vykonanie nie je potrebný zákon podľa čl. 7 ods. 5 Ústavy Slovenskej republiky a ktorá má prednosť pred zákonmi. Pred jej ratifikáciou sa vyžaduje súhlas Národnej rady Slovenskej republiky a rozhodnutie o jej prednosti pred zákonmi. Materiál je legislatívnej povahy, jeho prijatie nemá dopad na zvýšenie výdavkov verejných financií, zamestnanosť, podnikanie a životné prostredie, nezasahuje do pôsobnosti iných orgánov verejnej moci ani z neho nevyplývajú týmto orgánom žiadne úlohy. Dovoľujem si vás požiadať o podporu pri prerokovávaní predloženého návrhu a o jeho schválenie v druhom a treťom čítaní. Ďakujem za pozornosť.
Hudacký, Ján, poslanec NR SR (2012-04-04):
Sľubujem. (Potlesk.)
M. Číž, podpredseda NR SR: (2009-09-16):
Slovo má Ján Zvonár, spoločný spravodajca z výboru pre zdravotníctvo, a bude informovať Národnú radu o výsledkoch rokovania výboru.
Grendel, Gábor, podpredseda NR SR (2021-06-15):
V rozprave teraz vystúpi v zmysle rokovacieho poriadku pán predseda vlády Eduard Heger.